Årsplan for Midtimellom og Nordistugua

2014-2015

|  |  |  |  |
| --- | --- | --- | --- |
| Måned | Tema | Bibelfortellinger | Annet |
| August | HøstBli kjent |  |  |
| September | Alf Prøysens sanger og reglerHøst | Noahs ark | Høsttur på fjellet 12. |
| Oktober | Alf Prøysens sanger og regler | David og Goliat |  |
| November | Juleforberedelser |  | Pysj fest 7. |
| Desember | Jul med Alf Prøysen | Jule-evangeliet | Lucia ute 12.Grøtfest 19. |
| Januar | Alf Prøysens fortellinger | Den barmhjertige samaritan | Planleggingsdag 2. |
| Februar | Alf Prøysens fortellingerForut |  |  |
| Mars | Alf Prøysens fortellinger | Påske-evangeliet | Karneval 3.Skidag m/Mesna vdgPåskelunsj 26. |
| April | Vi blir kjent med Alf Prøysen | BartimeusSakkeus |  |
| Mai | Vi blir kjent med Alf Prøysen | Kristi himmelfartPinse | Idrettsdag 29. |
| Juni | Vi blir kjent med Alf Prøysen |  | Elefantene på overnatting.Sommerfest 11. |
| Juli |  |  | Feriestengt uke 29 og 30 |

Mål:

- Barna skal få høre om sentrale fortellinger fra Bibelen.

- Barna skal oppleve glede ved å glede andre.

- Barnas skal få mulighet til å utforske og utvikle leken på sin måte.

- Barnehagen ønsker å gi barna nye opplevelser

 og erfaringer ved å utforske lokalmiljøet og bli kjent i området.

- Barna skal få mulighet til å smake på ulike smaker og ulike retter.

- Barna skal få kjennskap til Alf Prøysen og hans diktning og oppleve fellesskap og glede ved å synge hans sanger og høre/leke hans fortellinger.

**Bibelfortellinger:**

Vi ønsker å formidle noen bibelfortellinger gjennom året. Fortellingene vil belyse Gud som skaper, Jesus som menneske og andre personer som kan være gode forbilder for oss. Fortellingene vil vi lese, dramatisere, tegne og leke.

**Forut:**

Vi vil benytte Forut sin aksjon dette året. Vi blir kjent med barn og familier fra Nepal i år.. Vi vil lære om landet, kulturen, maten og språket i landet. Barna blir kjent med temaet gjennom bilder, fortellinger, sanger og video. Særegen mat fra Nepal, vil vi også smake på. Vi avslutter temaet med aksjon hvor målet er å samle inn penger, til hjelp for vanskeligstilte barn i Nepal.

**Frileik:**

Barna har en iboende drivkraft til å leke og det er i leken de gode situasjonene kommer. Vi ser også at barna lærer gjennom leken; både språk, bevegelse, samspill og regler i dette samspillet Vi prioriterer å bruke tid på å leke, uten voksen styring, med voksne i leken og med voksne som planlegger/tilrettelegger for lek i grupper. Vi voksne har ikke «fri» da barna leker, men er aktive som lekevenner/observatører og rettledere. Når vi har frileik kan vi gjøre mer av det barna har lyst til og det som dukker opp av spennende ideer.

**Å være en god venn:**

Barna trenger å være i lag med andre barn. Alle vil ha nære venner å være sammen med. Vi ønsker gjennom året å fokusere på at vi kan være gode mot hverandre og tenke på at de rundt oss også skal ha det bra. I Forut-aksjonen vil vi konkret samle inn penger for å hjelpe barn som ikke har det så bra som oss. Også i mange av bibelfortellingene som for eksempel «Den barmhjertige Samaritan» og «Sakkeus», vil vi få eksempler på det å være gode mot hverandre.

**Turdager:**

Vi ønsker at barna på turdagene og ellers når anledningen byr seg, skal få muligheten til å komme seg ut å oppleve og utforske lokalsamfunnet. Mange arrangement, tradisjoner og historie kan knyttes til plassene vi drar til. Som for eksempel gamle hustomter, nye og gamle veier, potetplukking, elva og arrangement som foregår i bygda vår.

Med skogen som nærmeste nabo har vi en enorm mulighet i forhold til variasjon og oppdagelse hvor barna kan stifte nye bekjentskaper og det å få leke i en annen setting enn vanlig. Da får vi også satt fokus på hvor viktig det er med fysisk aktivitet. Vi har mange steder i nærområdet rundt barnehagen som ofte blir tatt i bruk på turdagene.

**Alf Prøysen:**

2014 er Prøysenåret (Alf ville blitt 100 år i 2014)og derfor ønsker vi i barnehagen å sette fokus på nettopp Alf Prøysen og hans dikning. Vi ønsker at barna skal få kjennskap til sanger, fortellinger og regler som han har skrevet. Vi vil også ha en gjennomgang av hvem Alf Prøysen var og fortelle om hvordan situasjonen var da har vokste opp.

**Kjøkkenassistent:**

Nytt av året er et helt nytt kjøkken med egen kjøkkenassistent. Det vil bli servert varmmat minst 1 gang i uken. Hovedfokuset vil være et sunt og variert kosthold. Vi bytter ut mye av brødmaten med andre lunsjretter. Barna skal være en del av kjøkkenet og vil være med å assistere så ofte som mulig. Vi voksne er med på å motivere barna til å utfordre seg selv. Vi ser allerede nå at barna har blitt tøffere til å smake nye og ukjente matvarer.